rejauldu/bengali-wikipedia huggingface dataset:
বাণিজ্য যুদ্ধ হল এক ধরনের অর্থনৈতিক সংঘাত যা চরম সংরক্ষণবাদ নীতির ফলে এক দেশ প্রতিপক্ষ দেশের শুল্ক বৃদ্ধির প্রতিশোধ হিসেবে ঐ দেশের আমদানীকৃত পণ্যে নতুন করে শুল্ক আরোপ,বিদ্যমান শুল্ক বৃদ্ধি বা অন্য কোনভাবে বাণিজ্য বাধার সৃষ্টি করে। বর্ধমান সুরক্ষার ফলে উভয় দেশের উৎপাদিত পণ্য অনেকটা নিজেদের অভ্যন্তরীণ চাহিদা অনুযায়ী তৈরি হয়।বৈশ্বিক অর্থনীতিতে বাণিজ্য যুদ্ধ দুই দেশের ভোক্তা ও ব্যবসায়িকদের উপর বিরূপ প্রভাব ফেলতে পারে এবং তা অর্থনীতির অন্য ক্ষেত্রেও ছড়িয়ে পরতে পারে।  আন্তর্জাতিক বাণিজ্য কে সীমিত করতে সরকারের সংরক্ষণবাদ নীতির পার্শ্বপ্রতিক্রিয়া হল বাণিজ্য যুদ্ধ।সরকার সাধারণত অভ্যন্তরীণ ব্যবসা বাণিজ্য ও শিল্পকে আন্তর্জাতিক বাণিজ্যের প্রতিযোগিতা থেকে সুরক্ষা দিতে সংরক্ষণবাদ নীতি গ্রহণ করে থাকে।  বাণিজ্য যুদ্ধ পরিপূর্ণ যুদ্ধে ও রূপ নিতে পারে,যার দৃষ্টান্ত ইতিহাসে আছে।প্রথম এংলো-ডাচ যুদ্ধ বাণিজ্য সংঘাত থেকে শুরু হয়েছিল।ইংরেজদের ডাচ বণিক জাহাজে আক্রমণের মাধ্যমে এ যুদ্ধ শুরু হয় যা পরবর্তীতে বড় যুদ্ধে পরিণত হয়।দ্বিতীয় এংলো-ডাচ যুদ্ধ হয়েছিল সমুদ্র এবং বাণিজ্য পথের আধিপত্য নিয়ে,যেখানে ইউরোপিয়ানদের  প্রবল বাণিজ্যিক দ্বন্দের সময়কালে ইংরেজরা চেয়েছিল বাণিজ্যক্ষেত্রে বিশ্বব্যাপী ডাচদের আধিপত্য শেষ করে দিতে।  প্রথম আফিম যুদ্ধ শুরু হয় চিং সরকার তাদের নৌ-বন্দর অবরুদ্ধ করে ব্রিটিশ বণিকদের বন্দী করলে,যার ফলে ব্রিটিশ নৌবাহিনী দ্রুত প্রেরণ করা হয় এবং চীনা নৌবাহিনীর সাথে কৌলনের যুদ্ধ হয়।প্রথম আফিম যুদ্ধের পরেই হংকং এ ব্রিটিশ উপনিবেশ প্রতিষ্ঠিত হয়।বাণিজ্যকে কেন্দ্র করেই দ্বিতীয় আফিম যুদ্ধ সংঘটিত হয়।  বর্তমান সময়ে বিশ্ব অর্থনীতির একটি গুরুত্বপূর্ণ ঘটনা বর্তমান বিশ্বের অর্থনৈতিক দুই পরাশক্তি যুক্তরাষ্ট্র এবং চীনের মধ্যে চলমান বাণিজ্য যুদ্ধ।   তথ্যসূত্র   বিষয়শ্রেণী:বাণিজ্য যুদ্ধ বিষয়শ্রেণী:অর্থনৈতিক যুদ্ধ বিষয়শ্রেণী:আমদানি-রপ্তানি শুল্ক
ঢাকা-৮ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮১নং আসন। মতিঝিল, শাহবাগ, রমনা, পল্টন ও শাহজাহানপুর থানা নিয়ে এ আসন গঠিত। এটিকে ঢাকার প্রাণকেন্দ্র বলা যায়।  কারণ ঢাকা বিশ্ববিদ্যালয়, বঙ্গভবন,সচিবালয় সহ বেশ কিছু গুরুত্বপূর্ণ স্থাপনা এই আসনেই অবস্থিত ।  সীমানা ঢাকা-৮ আসনটি ঢাকা জেলার ঢাকা দক্ষিণ সিটি কর্পোরেশনের ০৮, ০৯, ১০, ১১, ১২, ১৩, ১৯, ২০, ২১ নং ওয়ার্ড নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩কে এম শামসুল হুদা বাংলাদেশ আওয়ামী লীগ ১৯৭৯আব্দুল হাই বাংলাদেশ জাতীয়তাবাদী দলসীমানা পরিবর্তন ১৯৮৬ হারুন অর রশিদ জাতীয় পার্টি ১৯৮৮ আনোয়ার হোসেনজাতীয় পার্টি ১৯৯১ মীর শওকত আলী বাংলাদেশ জাতীয়তাবাদী দল ফেব্রুয়ারি ১৯৯৬ বাংলাদেশ জাতীয়তাবাদী দল জুন ১৯৯৬ হাজী মোহাম্মদ সেলিম বাংলাদেশ আওয়ামী লীগ ২০০১নাসিরউদ্দিন আহমেদ পিন্টু বাংলাদেশ জাতীয়তাবাদী দলসীমানা পরিবর্তন ২০০৮ রাশেদ খান মেনন মহাজোট২০১৪রাশেদ খান মেননমহাজোট ২০১৮রাশেদ খান মেনন মহাজোট২০২৪আ. ফ. ম. বাহাউদ্দিন নাছিমবাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রাশেদ খান মেনন বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    সীমানা  ঢাকা দক্ষিণ সিটি করপোরেশনের ৮, ৯, ১০, ১১, ১২, ১৩ ও ১৯, ২০, ২১ নম্বর ওয়ার্ড নিয়ে গঠিত আসনটি।   ইতিহাস  ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের জন্য এই নির্বাচনী এলাকাটি তৈরি করা হয়েছিল।  ২০০৮ সালের সাধারণ নির্বাচনের আগে, নির্বাচন কমিশন ২০০১ সালের বাংলাদেশ আদমশুমারিতে প্রকাশিত শুমারীতে জনসংখ্যার পরিবর্তন হওয়ায় নির্বাচনী এলাকার সীমানা পুনর্নির্ধারণ করে।  ২০০৮ সালের পুনর্বিন্যাসের কারণে নির্বাচনী এলাকার সীমানা পরিবর্তিত হয়।   তথ্যসূত্র   বহিঃসংযোগ  প্রথম আলোতে ঢাকা-৮  বিষয়শ্রেণী:ঢাকা জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
ডেভিড জেফরি ওয়াইনল্যান্ড (জন্ম: ২৪ ফেব্রুয়ারি, ১৯৪৪) একজন নোবেল বিজয়ী মার্কিন পদার্থবিজ্ঞানী।   জীবনী  ওয়াইনল্যান্ড ইউনিভার্সিটি অব ক্যালিফোর্নিয়া, বার্কলে থেকে ব্যাচেলর ডিগ্রি অর্জন করেন। তিনি নোবেল বিজয়ী পদার্থবিজ্ঞানী নরম্যান ফস্টার র‌্যামজে এর অধীনে কাজ করে হার্ভার্ড বিশ্ববিদ্যালয় থেকে ১৯৭০ সালে ডক্টরেট ডিগ্রি অর্জন করে। তিনি ওয়াশিংটন বিশ্ববিদ্যালয়ে নোবেল বিজয়ী পদার্থবিজ্ঞানী হ্যান্স গেয়র্গ ডেমেল্ট এর অধীনে ডক্টরেটোত্তর গবেষণা করেন। ওয়াইনল্যান্ড আমেরিকান ফিজিক্যাল সোসাইটি এবং অপ্টিক্যাল সোসাইটি অব আমেরিকা এর সদস্য।   পুরস্কার ও সম্মাননা   নোবেল পুরস্কার, ২০০১  ন্যাশনাল মেডেল অব সায়েন্স, ২০০৭   তথ্যসূত্র    বহিঃসংযোগ   বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৪৪-এ জন্ম বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:জীবিত ব্যক্তি বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:ইউনিভার্সিটি অব কলোরাডো বোল্ডারের শিক্ষক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:অপটিক্যাল সোসাইটির সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:আলোক পদার্থবিজ্ঞানী বিষয়শ্রেণী:ইউনিভার্সিটি অব ওয়াশিংটনের শিক্ষক
মেলুঃহা বা মেলুখ্খা  (সুমেরীয়: 𒈨𒈛𒄩𒆠   ) হল মধ্য ব্রোঞ্জ যুগে সুমেরের এক বিশিষ্ট ব্যবসায়িক অংশীদার সভ্যতার সুমেরীয় নাম। এটির সনাক্তকরণ একটি উন্মুক্ত প্রশ্ন থেকে যায়, তবে বেশিরভাগ পণ্ডিত এটিকে সিন্ধু উপত্যকা সভ্যতার সাথে যুক্ত করেন।    ব্যুৎপত্তি  আস্কো পারপোলা প্রোটো-দ্রাবিড়দের সিন্ধু উপত্যকা সভ্যতা (IVC) এবং সুমেরীয় নথিতে উল্লিখিত মেলুঃহা জনগণের সাথে শনাক্ত করে। তার মতে, "মেলুঃহা" শব্দটি এসেছে দ্রাবিড় শব্দ মেল্-অকম্ ("পার্বত্য দেশ") থেকে। এটা সম্ভব যে সিন্ধু সভ্যতার জনগণ মেসোপটেমিয়াতে তিলের তেল রপ্তানি করছিল, যেখানে এটি সুমেরীয় ভাষায় ইলু এবং আক্কাদীয়ে এঌঌউ নামে পরিচিত ছিল। একটি তত্ত্ব হল যে এই শব্দগুলি তিলের দক্ষিণ দ্রাবিড় নাম ( eḷḷ বা eḷḷu ) থেকে এসেছে।  যাইহোক, মাইকেল উইটজেল, যিনি মুন্ডা ভাষীদের পূর্বপুরুষদের সাথে সিন্ধু সভ্যতা-কে যুক্ত করেন, বন্য তিলের জন্য প্যারা-মুন্ডা শব্দ থেকে একটি বিকল্প ব্যুৎপত্তির পরামর্শ দেন: জার-টিলা ।  মুন্ডা একটি অস্ট্রোএশিয়াটিক ভাষা, এবং দ্রাবিড় ভাষাতে একটি উপস্তর ( ঋণ শব্দ সহ) গঠন করে।   আসকো পারপোলা মেলুঃহাকে ম্লেচ্ছের সাথে সম্পর্কিত করেছেন যারা বৈদিক সংস্কৃতে অ- বৈদিক "বর্বর" বলে বিবেচিত হত।    তথ্যসূত্র   বিষয়শ্রেণী:ব্রোঞ্জ যুগের এশিয়া বিষয়শ্রেণী:ভারতের প্রাচীন ব্যক্তি বিষয়শ্রেণী:পাকিস্তানের প্রাচীন ব্যক্তি বিষয়শ্রেণী:সিন্ধু সভ্যতা বিষয়শ্রেণী:প্রাগৈতিহাসিক ভারত বিষয়শ্রেণী:ভারতের প্রত্নতত্ত্ব বিষয়শ্রেণী:পাকিস্তানের প্রত্নতত্ত্ব বিষয়শ্রেণী:ভারত মহাসাগরীয় বাণিজ্য বিষয়শ্রেণী:সুমের বিষয়শ্রেণী:ব্রোঞ্জ যুগে এশিয়া
আন্তর্জাতিক কৃষি উন্নয়ন তহবিল (; সংক্ষেপে IFAD) জাতিসংঘের একটি বিশেষায়িত সংস্থা, বিশ্বব্যাপী বিশেষত উন্নয়নশীল বিশ্বে কৃষি উন্নয়নের মাধ্যমে খাদ্য উৎপাদন বৃদ্ধি ও পুষ্টি বিকাশের লক্ষ্যে সম্পদ সংগ্রহের উদ্দেশ্য গঠিত।  ১৯৭৭ সালের ১৫ ডিসেম্বর ইতালির রোমে সংস্থাটি গঠিত হয়। সংস্থাটির সদরদপ্তর ইতালির রোম শহরে অবস্থিত। সংস্থাটির বর্তমান সদস্য সংখ্যা ১৮০টি। বর্তমান প্রেসিডেন্ট স্পেনের নাগরিক আলভারো ল্যারিও। ১ অক্টোবর, ২০২২ সালে ৪ বছরের জন্য তিনি দায়িত্ব গ্রহণ করেন ।   ইতিহাস  ১৯৭৪ সালের বিশ্ব খাদ্য সম্মেলনের ফলস্বরূপ সংস্থাটি গঠিত হয়। ১৯৭০ সালের প্রথমার্ধে বিশ্বব্যাপী খাদ্য সংকট উত্তরণের জন্য জাতিসংঘের তত্ত্বাবধানে সম্মেলনটি অনুষ্ঠিত হয়। ১৯৭৪ সালের সম্মেলনের ৩ বছর পর ১৯৭৭ সালের ১৫ ডিসেম্বর আন্তর্জাতিক কৃষি উন্নয়ন তহবিল গঠিত হয়।  আরোও দেখুন   জাতিসংঘের বিশেষায়িত সংস্থাসমূহ  খাদ্য ও কৃষি সংস্থা   তথ্যসূত্র    বহিঃসংযোগ     বিষয়শ্রেণী:জাতিসংঘের অর্থনৈতিক ও সামাজিক পরিষদ বিষয়শ্রেণী:জাতিসংঘের বিশেষায়িত সংস্থা
thumb|১৮ জন জরিপকৃত শিক্ষাবিদ ও ধর্মীয় বিশেষজ্ঞের ঐক্যমতের ভিত্তিতে, অন্যান্য ধারণার তুলনায় ফিতরাতের ক্ষেত্রকে দেখানো আত্মার ইসলামী মডেলের একটি দৃশ্যমান উপস্থাপনা। ফিতরাত এটি একটি আরবি শব্দ যার অর্থ 'আদি স্বভাব', 'প্রাকৃতিক গঠন' বা 'সহজাত প্রকৃতি'। ধারণাটি কিছুটা দর্শনে প্রাকৃতিক শৃঙ্খলা এর সাথে সাদৃশ্যপূর্ণ, যদিও এর মধ্যে যথেষ্ট পার্থক্যও রয়েছে। ইসলাম-এ,  হল সহজাত মানব প্রকৃতি যা আল্লাহর একত্বকে স্বীকৃতি দেয় ()। এর মধ্যে পবিত্রতা এবং নির্দোষতার অবস্থা অন্তর্ভুক্ত থাকতে পারে যেখানে মুসলিমরা সকল মানুষকে জন্মগত বলে বিশ্বাস করে, অথবা আল্লাহর নির্দেশনা বেছে নেওয়ার বা প্রত্যাখ্যান করার ক্ষমতা অন্তর্ভুক্ত থাকতে পারে। কুরআন বলে যে মানুষকে সবচেয়ে নিখুঁত আকারে সৃষ্টি করা হয়েছিল (৯৫:৪), এবং একটি আদিম প্রকৃতি দিয়ে সমৃদ্ধ করা হয়েছিল (৩০:৩০)। অধিকন্তু, আল্লাহ আদম এর সকল সন্তানদের কাছ থেকে, এমনকি তাদের পৃথিবীর পার্থিব জগতে পাঠানোর আগেই, তাঁর প্রভুত্ব সম্পর্কে একটি অঙ্গীকার গ্রহণ করেছিলেন (৭:১৭২-১৭৩)। এই অঙ্গীকার মানব আত্মার উপর একটি চিরস্থায়ী ছাপ রেখে গেছে বলে মনে করা হয়, যেখানে কুরআন জোর দিয়ে বলেছে যে বিচারের দিন কেউ এই ঘটনা সম্পর্কে অজ্ঞতার দাবি করতে পারবে না (৭:১৭২-১৭৩)।  এই শিক্ষা হাদিসে প্রতিধ্বনিত হয়েছে যা জন্মের সময় অন্তর্নিহিত মানব প্রকৃতির অস্তিত্বের পুনরাবৃত্তি করে। অতএব, ইসলামী বিশ্বাসে, মানুষ আল্লাহর অস্তিত্ব বোঝার এবং নিশ্চিত করার ক্ষমতা পাওয়ার জন্য ধন্য বলে বিবেচিত হয়। যাইহোক, সময়ের সাথে সাথে, মানুষ তাদের সহজাত প্রকৃতিকে উপেক্ষা এবং উপেক্ষা করার প্রবণতা দেখায়, যার ফলে এটি তাদের মধ্যে অস্পষ্ট এবং গভীরভাবে সমাহিত হয়ে ওঠে। সেই ধারায়, ইসলামকে ব্যক্তিদের তাদের মূল প্রকৃতি পুনঃআবিষ্কার এবং পুনঃসংযোগে সহায়তা করার একটি উপায় হিসাবে বিবেচনা করা হয়, অবশেষে আল্লাহর সাথে তাদের আদিম সম্পর্ক পুনঃপ্রতিষ্ঠা করে।  মাতুরিদী পণ্ডিত আবু আল-লাইস আল-সামারকান্দি অনুসারে, জিন  দ্বারাও সমৃদ্ধ, এবং এইভাবে আল্লাহর আইন পালন করার জন্য বাধ্যতামূলক। তথ্যসূত্র  বিষয়শ্রেণী:ইসলামি পরিভাষা
প্রফেসর ড. সত্যব্রত সিদ্ধান্তলঙ্কর (১৮৯৮-১৯৯২) একজন ভারতীয় শিক্ষাবিদ এবং সংসদ সদস্য ছিলেন। তিনি গুরুকুল কাংড়ি বিশ্ববিদ্যালয়ের উপাচার্য ছিলেন এবং শিক্ষা ও সামাজিক বিজ্ঞান বিষয়ে বেশ কয়েকটি বই লিখেছেন। তিনি ১৯৬৪ সালে রাজ্যসভার সদস্য হিসাবে মনোনীত হন এবং ১৯৬৮ সাল পর্যন্ত দায়িত্ব পালন করেন।   সূত্র    ব্রিফ বায়োডাটা  বিষয়শ্রেণী:১৮৯৮-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:রাজ্যসভার মনোনীত সদস্য বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:উত্তরাখণ্ডের পণ্ডিত
প্রাইম ইউনিভার্সিটি বাংলাদেশের একটি বেসরকারি বিশ্ববিদ্যালয়। যা শিক্ষা মন্ত্রণালয় ও ইউজিসি দ্বারা অনুমোদিত  বিশ্ববিদ্যালয়টি বাংলাদেশের রাজধানী ঢাকার মিরপুরের মাজার রোডে নিজস্ব স্থায়ী ক্যাম্পাসে অবস্থিত। এটি বাংলাদেশের একমাত্র বিশ্ববিদ্যালয়, যেখানে এসএসসি ও এইচএসসি ফলাফলের ভিত্তিতে সম্পূর্ণ বিনা বেতনে পড়ানো হয়।  উপাচার্যগণ নিম্নোক্ত ব্যক্তিবর্গ প্রাইম ইউনিভার্সিটির উপাচার্য হিসেবে দায়িত্ব পালন করেন:   এম আবদুস সোবহান (১ ডিসেম্বর ২০০২ – ৩০ নভেম্বর ২০০৪, ১ জুন ২০১৫ – ৩১ ডিসেম্বর ২০১৯)  আমিনুল ইসলাম (১ ডিসেম্বর ২০০৪ - ১০ এপ্রিল ২০১০)  মেসবাহ-উস-সালেহীন (২৫ জুলাই ২০১০ - ২০ মার্চ ২০১১)  প্রফুল্ল চন্দ্র সরকার (২১ মার্চ ২০১১ - ৩১ মে ২০১৫)  জাহাঙ্গীর আলম (১ জানুয়ারি ২০২০ - বর্তমান)   বিভাগ সমূহ  প্রকৌশল অনুষদ  ১. সিএসই বিভাগ,  ২. ইইই বিভাগ,  ৩. ইটিই বিভাগ, ৪. সিভিল ইঞ্জিনিয়ারিং বিভাগ।  তথ্য-প্রযুক্তি অনুষদ ১. কম্পিউটার বিজ্ঞান বিভাগ।  ব্যবসায় প্রশাসন অনুষদ  ১. বিবিএ,  ২. বিজনেস ইনফরমেশন সিস্টেম বিভাগ।  আইন অনুষদ  ১. আইন বিভাগ। কলা ও সামাজিক বিজ্ঞান অনুষদ  ১. ইংরেজি বিভাগ,  ২. শিক্ষা বিভাগ,  ৩. বাংলা বিভাগ।   অনুষদসমূহ  এই বিশ্ববিদ্যালয়ে ৮টি বিভাগের অধীনে ৫টি অনুষদ রয়েছে:  প্রকৌশল অনুষদ  তথ্য প্রযুক্তি অনুষদ  বাবস্যাহিক শিক্ষা অনুষদ  শিল্প এবং সামাজিক বিজ্ঞান অনুষদ  আইন অনুষদ  আরও দেখুন  সরকারি বিশ্ববিদ্যালয়  বেসরকারি বিশ্ববিদ্যালয়  জাতীয় বিশ্ববিদ্যালয়   তথ্যসূত্র   বহিঃসংযোগ  প্রাইম বিশ্ববিদ্যালয়ের এলামনাই অ্যাসোসিয়েশনের ওয়েবসাইট  বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:২০০২-এ বাংলাদেশে প্রতিষ্ঠিত বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা জেলার বিশ্ববিদ্যালয়
thumb|বিডা'র সদরদপ্তর, আগারগাঁও, ঢাকা  বাংলাদেশ বিনিয়োগ উন্নয়ন কর্তৃপক্ষ () সংক্ষেপে বিডা, বাংলাদেশের বেসরকারি খাতকে বেগবান করতে এবং দেশি-বিদেশি বিনিয়োগকে আকৃষ্ট করতে গঠিত একটি সরকারী সংস্থা। ১ সেপ্টেম্বর ২০১৬ সালে এটি গঠন করা হয়। বিনিয়োগ বোর্ড ও বেসরকারীকরণ কমিশন একীভূত করে এই সংস্থা গঠিত হয়। সংস্থাটির বর্তমান নির্বাহী চেয়ারম্যান আশিক চৌধুরী।  ইতিহাস দেশি-বিদেশি বিনিয়োগকে উৎসাহিত করতে বাংলাদেশ সরকার ১৯৮৯ সালে বিনিয়োগ বোর্ড গঠন করে। অন্যদিকে সরকারি লোকসানি প্রতিষ্ঠানকে বেসরকারি খাতে ছেড়ে দেওয়ার উদ্দেশ্য নিয়ে ১৯৯৩ সালে বাংলাদেশ সরকার একটি বেসরকারীকরণ বোর্ড গঠন করে। যেটিকে ২০০০ সালে বেসরকারীকরণ কমিশনে রূপান্তর করা হয়।  উভয় সংস্থা তাদের গঠনের উদ্দেশ্য পূরণে ভূমিকা রাখতে পারছিল না। ফলে এ বিষয়ে সমালোচনা তৈরি হয়।  ২০১৪ সালের এপ্রিলে প্রধানমন্ত্রীর কার্যালয় বিনিয়োগ বোর্ড ও বেসরকারীকরণ কমিশনকে একীভূত করার নির্দেশ দেয়। একই বছরের ৩০ এপ্রিল সাত সদস্যের আন্তঃমন্ত্রণালয় কমিটি গঠন করা হয়। ২০১৫ সালের ডিসেম্বরে কমিটির প্রণয়ন করা আইন মন্ত্রিসভার কমিটিতে অনুমোদিত হয়। ২০১৬ সালের জুলাইয়ে জাতীয় সংসদে ‘বাংলাদেশ বিনিয়োগ উন্নয়ন কর্তৃপক্ষ আইন, ২০১৬’ পাস হয়।  তথ্যসূত্র  বহিঃসংযোগ  বাংলাদেশ বিনিয়োগ উন্নয়ন কর্তৃপক্ষ আইন, ২০১৬ (আর্কাইভ)  বিষয়শ্রেণী:২০১৬-এ বাংলাদেশে প্রতিষ্ঠিত বিষয়শ্রেণী:বাংলাদেশে বিনিয়োগ বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংস্থা বিষয়শ্রেণী:বিনিয়োগ প্রচার সংস্থা বিষয়শ্রেণী:২০১৬-এ প্রতিষ্ঠিত সরকারি সংস্থা বিষয়শ্রেণী:ঢাকা ভিত্তিক সংগঠন
180px|right জীবনানন্দ দাশ (জন্ম: ১৮ ফেব্রুয়ারি, ১৮৯৯, বরিশাল - মৃত্যু: ২২ অক্টোবর, ১৯৫৪, বঙ্গাব্দ: ৬ ফাল্গুন, ১৩০৫ - ৫ কার্তিক, ১৩৬১) বিংশ শতাব্দীর অন্যতম প্রধান আধুনিক বাংলা কবি। তাঁকে বাংলাভাষার "শুদ্ধতম কবি" বলে আখ্যায়িত করা হয়েছে। তিনি বাংলা কাব্যে আধুনিকতার পথিকৃতদের মধ্যে অগ্রগণ্য। মৃত্যুর পর থেকে শুরু করে বিংশ শতাব্দীর শেষ ধাপে তিনি জনপ্রিয়তা পেতে শুরু করেন এবং ১৯৯৯ খ্রিস্টাব্দে যখন তাঁর জন্মশতবার্ষিকী পালিত হচ্ছিল ততদিনে তিনি বাংলা সাহিত্যের জনপ্রিয়তম কবিতে পরিণত হয়েছেন। তিনি প্রধানত কবি হলেও বেশ কিছু প্রবন্ধ-নিবন্ধ রচনা ও প্রকাশ করেছেন। তবে ১৯৫৪ খ্রিস্টাব্দে অকাল মৃত্যুর আগে তিনি নিভৃতে ১৪টি উপন্যাস এবং ১০৮টি ছোটগল্প রচনা গ্রন্থ করেছেন যার একটিও তিনি জীবদ্দশায় প্রকাশ করেননি। তাঁর জীবন কেটেছে চরম দারিদ্রের মধ্যে। বিংশ শতাব্দীর শেষার্ধকাল অনপনেয়ভাবে বাংলা কবিতায় তাঁর প্রভাব মুদ্রিত হয়েছে। রবীন্দ্র-পরবর্তীকালে বাংলা ভাষার প্রধান কবি হিসাবে তিনি সর্বসাধারণ্যে স্বীকৃত।  আরও পড়ুন... • সংরক্ষাণাগার
{{Infobox organisation |name         = আই অ্যাম শি |predecessor  = ফেমিনা মিস ইন্ডিয়া |successor    = মিস ডিভা |image        = আই অ্যাম শি-মিস ইন্ডিয়া ইউনিভার্সের লোগো.svg |size         = 200px |caption      = লোগো |map          = |msize        = |mcaption     = |dissolved    = ২০১২ |motto        = |formation    = ২০১০ |type         = সুন্দরী প্রতিযোগিতা |headquarters = মুম্বাই |location     =  ভারত |membership   = 'মিস ইউনিভার্স'''(২০১০-২০১২)' মিস গ্লোব ইন্টারন্যাশনাল(২০১১)  মিস এশিয়া প্যাসিফিক ওয়ার্ল্ড'(২০১১-২০১২)'' |language     = |leader_title = প্রেসিডেন্ট |leader_name  = সুস্মিতা সেন |num_staff    = |budget       = |website      = http://www.iam-she.com/v2/ }}আই অ্যাম শি-মিস ইন্ডিয়া ইউনিভার্স''' ছিল ভারতের একটি জাতীয় সুন্দরী প্রতিযোগিতা যা ২০১০ থেকে ২০১২ পর্যন্ত তার বিজয়ীকে মিস ইউনিভার্স প্রতিযোগিতায় পাঠাত।   ইতিহাস  ২০১০ সালে, ফেমিনা মিস ইন্ডিয়া মিস ইউনিভার্সে প্রতিনিধি পাঠানোর তার একচেটিয়া অধিকার হারায় এবং তন্ত্র এন্টারটেইনমেন্ট প্রাইভেট লিমিটেড, প্রাক্তন মিস ইউনিভার্স এবং বলিউড অভিনেত্রী সুস্মিতা সেনের সহযোগিতায়,  একই বছরে প্রতিযোগিতার আয়োজন করে।  ২০১২ সালের মিস ইউনিভার্স প্রতিযোগিতার পর, সুস্মিতা সেন এবং তন্ত্র এন্টারটেইনমেন্ট ঘোষণা করে যে তারা মিস ইউনিভার্সের জন্য লাইসেন্স ত্যাগ করবে,  কিন্তু "আই অ্যাম শি" অনুষ্ঠিত হবে কিনা তা আনুষ্ঠানিকভাবে জানায়নি।  আই অ্যাম শি-মিস ইউনিভার্স ইন্ডিয়া, ২০১০ থেকে ২০১২ সাল পর্যন্ত প্রতিযোগীদের মিস ইউনিভার্সে পাঠিয়েছিলেন।  ২০১৩ সালে, আই অ্যাম শি – মিস ইউনিভার্স ইন্ডিয়া মিস ইউনিভার্স অর্গানাইজেশনের সাথে তাদের চুক্তি শেষ করার পরে ফেমিনা মিস ইন্ডিয়াকে ফ্র্যাঞ্চাইজি ফেরত দেয়। ২০১৩ সাল থেকে প্রতিনিধি পাঠানোর জন্য একটি পৃথক প্রতিযোগিতা মিস ডিভা অনুষ্ঠিত হয়।   আরো দেখুন    মিস ইউনিভার্স  সুস্মিতা সেন   তথ্যসূত্র    বহিঃসংযোগ    আই অ্যাম শি - অফিসিয়াল ওয়েবসাইট   বিষয়শ্রেণী:দেশ অনুযায়ী মিস ইউনিভার্স বিষয়শ্রেণী:ভারতীয় পুরস্কার বিষয়শ্রেণী:ভারতের সুন্দরী প্রতিযোগিতা
জবাব  ১৯৪২ সালের একটি ভারতীয় বলিউড চলচ্চিত্র, যেখানে একটি পুরুষ এবং দুই মহিলার মধ্যে ত্রিভূজ প্রেমের কাহিনী দেখানো হয়েছে, যেখানে নায়িকা, বড়ুয়া, কারও হতে পারে না।  ছবিটি পিসি বড়ুয়া পরিচালিত। এটি ১৯৪২ সালের চতুর্থ সর্বোচ্চ আয় করা ভারতীয় চলচ্চিত্র ছিল।    তথ্যসূত্র    বহিঃসংযোগ      বিষয়শ্রেণী:১৯৪২-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:১৯৪০-এর দশকের হিন্দি ভাষার চলচ্চিত্র
{{Infobox person | native_name        = Константин Сомов | native_name_lang   = ru | image              = K. Somow.jpg | caption            = স্ব-প্রতিকৃতি (১৯২১) | birth_name         = কনস্ট্যান্টিন অ্যান্ড্রেভিচ সোমভ | birth_date         =  | birth_place        = সেন্ট পিটার্সবার্গ, রাশিয়ান সাম্রাজ্য | death_date         =  | death_place        = প্যারিস, ফ্রান্স | known_for          = চিত্রকলা, চীনামাটির বাসন, কামোত্তেজক শিল্প | notable_works      = দ্য বুক অফ দ্য মার্কুইজ (১৯০৭-১৯১৯); ``দ্য রেইনবো (১৯২৭); "দ্য বক্সার" (১৯৩৩) | education          = ইম্পেরিয়াল একাডেমি অফ আর্টস (নির্বাচিত সদস্য, ১৯১৪); অ্যাকাডেমি কলারশি | signature          = File:Konstantine Somov signature 1903.jpg }}  কনস্ট্যান্টিন আন্দ্রিয়েভিচ সোমভ (; – ৬ মে ১৯৩৯)  ছিলেন একজন রুশ শিল্পী যিনি ১৯ শতকের শেষ দশকে শুরু হওয়া মীর ইস্কুস্তভা ("শিল্পের জগৎ") আন্দোলনের সাথে যুক্ত ছিলেন। রুশ বিপ্লবের পর, তিনি অবশেষে রুশ শিল্পকলার অন্যান্য বিশিষ্ট ব্যক্তিত্বদের সাথে প্যারিসে চলে আসেন। ব্যক্তিগত জীবনে, তার দীর্ঘদিনের, তরুণ পুরুষ সঙ্গী মেথোডি লুকিয়ানভ এবং তরুণ বক্সার বরিস স্নেঝকভস্কির সাথে একটি অস্পষ্ট শৈল্পিক এবং ব্যক্তিগত সম্পর্ক ছিল, যার ছবি তিনি বহুবার একেছেন। একবিংশ শতাব্দীতে, তার চিত্রকর্ম লক্ষ লক্ষ ডলারে বিক্রি হয়েছে। ২০০৭ সালে, সোমভের দ্য রেইনবো'' ক্রিস্টি'স লন্ডনে ৩,৭১৬,০০০ পাউন্ডে ( মার্কিন ডলার); ব্রিটিশ পাউন্ড  এর সমতুল্য [ মার্কিন ডলার] ২০২১ সালের সমতুল্য] ), যা রুশ শিল্পকর্মের নিলামের রেকর্ড।   জীবনী    আরো দেখুন    রুশ শিল্পীদের তালিকা   তথ্যসূত্র    বহিঃসংযোগ    konstantinsomov.ru , একটি টাইমলাইন জীবনী এবং সোমভের চিঠিপত্রের কিছু অংশ (রাশিয়ান ভাষায়) অন্তর্ভুক্ত করে।  thesketchline.com এ কনস্ট্যান্টিন সোমভ  বিষয়শ্রেণী:রুশ সাম্রাজ্য থেকে মার্কিন যুক্তরাষ্ট্রে অভিবাসী বিষয়শ্রেণী:ইম্পেরিয়াল একাডেমি অব আর্টসের প্রাক্তন শিক্ষার্থী বিষয়শ্রেণী:১৯৩৯-এ মৃত্যু বিষয়শ্রেণী:১৮৬৯-এ জন্ম বিষয়শ্রেণী:২০শ শতাব্দীর রুশ এলজিবিটিকিউ ব্যক্তি বিষয়শ্রেণী:১৯শ শতাব্দীর রুশ সাম্রাজ্যের পুরুষ শিল্পী বিষয়শ্রেণী:১৯শ শতাব্দীর রুশ সাম্রাজ্যের শিল্পী বিষয়শ্রেণী:১৯শ শতাব্দীর রুশ সাম্রাজ্যের এলজিবিটিকিউ ব্যক্তি বিষয়শ্রেণী:১৯শ শতাব্দীর রুশ সাম্রাজ্যের দিনলিপিকার বিষয়শ্রেণী:রুশ সাম্রাজ্য থেকে ফ্রান্সে অভিবাসী বিষয়শ্রেণী:সেন্ট পিটার্সবার্গের চিত্রশিল্পী বিষয়শ্রেণী:রুশ সাম্রাজ্যের চিত্রশিল্পী বিষয়শ্রেণী:রুশ এলজিবিটিকিউ চিত্রশিল্পী বিষয়শ্রেণী:রুশ সমকামী পুরুষ শিল্পী বিষয়শ্রেণী:সমকামী পুরুষ চিত্রশিল্পী
কুষ্টিয়া কালেক্টরেট স্কুল এন্ড কলেজ কুষ্টিয়া জেলার একটি শিক্ষা প্রতিষ্ঠান। প্রতিষ্ঠানটি কুষ্টিয়া শহেরের জজ কোর্টের কালেক্টরেট চত্বরে অবস্থিত। এই প্রতিষ্ঠানটি ২০১২ সালে প্রতিষ্ঠা করা হয়। প্রতিষ্ঠানটি কুষ্টিয়া জেলা প্রশাসক দ্বারা নিয়ন্ত্রিত।   ইতিহাস  ২০১২ সালের ১৮ই অক্টোবর তৎকালীন সময়ের জেলা প্রশাসক বনমালী ভৌমিক কুষ্টিয়ায় একটি কালেক্টরেট স্কুল এন্ড কলেজ প্রতিষ্ঠিত করেন। তৎকালীন কুষ্টিয়া-৩ আসনের সংসদ সদস্য মাহবুবউল আলম হানিফ প্রতিষ্ঠানটির ভিত্তি স্থাপিত করেন। তৎকালীন সচিব এনআই খান একাডেমিক ভবন উদ্বোধন করেন।   একাডেমিক কার্যক্রম  প্রতিষ্ঠানেটিতে প্রাথমিক, মাধ্যমিক ও উচ্চ মাধ্যমিক পর্যায়ে পাঠদান করা হয়। প্রতিষ্ঠানটি যশোর বোর্ডের আওতাধীন।   প্রাথমিক  ৩য় শ্রেণি থেকে ৫ম শ্রেণি  মাধ্যমিক  ৬ষ্ঠ শ্রেণি থেকে ১০ম শ্রেণি  উচ্চ মাধ্যমিক  একাদশ ও দ্বাদশ শ্রেণি   আরও দেখুন    কুষ্টিয়া জেলার শিক্ষাপ্রতিষ্ঠানের তালিকা  কুষ্টিয়া জেলার মাধ্যমিক বিদ্যালয়ের তালিকা  কুষ্টিয়া জেলার কলেজের তালিকা   তথ্যসূত্র   বিষয়শ্রেণী:বাংলাদেশের কালেক্টরেট স্কুল এন্ড কলেজ বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:কুষ্টিয়ার বিশ্ববিদ্যালয় ও মহাবিদ্যালয় বিষয়শ্রেণী:কুষ্টিয়ার বিদ্যালয়
অশ্বমেধদত্ত ছিলেন কুরু রাজ্যের রাজা। তিনি মধ্য বৈদিক যুগে রাজত্ব করেছিলেন। তিনি রাজা জনমেজয়ের পৌত্র (এবং জনমেজয়পুত্র শতানিকের পুত্র) ছিলেন।  তিনি তার পিতামহের স্থলাভিষিক্ত হন। তার পৌত্র রাজা নিচক্ষু কুরু বংশের বৎস শাখার প্রতিষ্ঠাতা। Pargiter, F.E. (1972) Ancient Indian Historical Tradition, Chaunan, Delhi, pp.269-70   তথ্যসূত্র   বিষয়শ্রেণী:কুরু বংশের রাজা বিষয়শ্রেণী:খ্রিস্টপূর্ব ৯ম শতাব্দীর ভারতীয় রাজশাসক
নানুভাই নিছাভাই প্যাটেল (জন্ম: ১৭ নভেম্বর ১৯০৫) একজন ভারতীয় রাজনীতিবিদ। তিনি ১৯৫৭, ১৯৬২, ১৯৬৭ এবং ১৯৭১ সালে ভারতীয় জাতীয় কংগ্রেসের সদস্য হিসাবে গুজরাতের বলসাড় লোকসভা কেন্দ্র থেকে লোকসভা সদস্য নির্বাচিত হয়েছিলেন এবং ১৯৭৭ সালে জনতা পার্টির প্রার্থী হিসাবে একই আসন থেকে নির্বাচিত হয়েছিলেন।    তথ্যসূত্র    বহিঃসংযোগ   ভারতের সংসদের ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:১৯০৫-এ জন্ম বিষয়শ্রেণী:গুজরাতের লোকসভা সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:জনতা পার্টির রাজনীতিবিদ বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:প্রজা সমাজতান্ত্রিক দলের রাজনীতিবিদ বিষয়শ্রেণী:গুজরাতের ভারতীয় জাতীয় কংগ্রেসের রাজনীতিবিদ
সুশীলা মিত্র  (জন্ম: ১৮৯৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। ব্যক্তিজীবন ১৮৯৩ সালের ফাল্গুন মাসে সুশীলা মিত্র জন্মগ্রহণ করেছিলেন ত্রিপুরা জেলার আশিকাঠি গ্রামে। তাঁর পিতা গুরুচরণ ঘোষ ও মাতা সরলাবালা ঘোষ। ‘ত্রিপুরা হিতসাধনী সভা' মেয়েদের তখন লেখাপড়া শিক্ষায় উৎসাহ দিত। তিনি পঞ্চম শ্রেণী পর্যন্ত পড়াশুনা করেছেন। নোয়াখালী জেলার গারুয়া গ্রামের কুমুদিনীকান্ত মিত্রের সঙ্গে সুশীলা ঘোষের বিবাহ হয়। তারপরে নোয়াখালী শহরে চলে যান।  রাজনৈতিক জীবন ১৯১৪-১৫ সালের ভারত-জার্মান ষড়যন্ত্রের সময় বিপ্লবীদের একটি গোপন আড্ডা ছিল তাঁদের বাড়ি। তাঁর দেবর সত্যেন বসু ও শচী বসু যুগান্তর নামক বিপ্লবী দলের সভ্য ছিলেন। তাঁদের দেওয়া গোপন জিনিসপত্র সুশীলা মিত্র লুকিয়ে রাখতেন এবং সর্বপ্রকারে তাঁদের সাহায্য করতেন। বিপ্লবীদের ত্যাগ, কর্মনিষ্ঠা এবং দৃঢ়তা সুশীলা মিত্রকে প্রেরণা দিত। নোয়াখালীতে তখন মেয়েরা লেখাপড়া শিখত না ; অশিক্ষিত দাইয়ের হাতে প্রসূতি ও শিশুমৃত্যু ঘটত অহরহ। একদিন কলিকাতার ‘সরোজনলিনী নারীমঙ্গল সমিতি' থেকে নোয়াখালীতে একজন ভদ্রলোক ম্যাজিক-ল্যান্টার্ন দেখাতে যান। তার পরদিনই সুশীলা মিত্র এবং তাঁর কয়েকজন বন্ধু মিলে তাঁর সঙ্গে সমিতি গঠন করা সম্বন্ধে আলোচনার পর ‘নোয়াখালী সরোজনলিনী নারীমঙ্গল সমিতি' গঠন করেন ; সুশীলা মিত্র সম্পাদিকা নির্বাচিত হন। সমিতি ক্রমে শক্তিশালী হয়ে ওঠে, তার ৫টি শাখা ঐ শহরেই খোলা হয়। সুশীলা মিত্র প্রায় ১০-১২ বছর সমিতির সম্পাদিকা ছিলেন। আইন অমান্য আন্দোলনে যোগ দিয়ে ১৯৩২ এর ২৬ শে জানুয়ারি গ্রেফতার হন। এরপরে কুমিল্লা ও বহরামপুর জেলে কাটানোর পরে ১৯৩৩ সালে মিক্তি পান।  তথ্যসূত্র  বিষয়শ্রেণী:১৮৯৩-এ জন্ম বিষয়শ্রেণী:রাজনীতিতে বাংলাদেশী নারী বিষয়শ্রেণী:বাংলাদেশী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:নারী বিপ্লবী
নায়ক ২০১৩ সালের একটি তেলুগু ভাষার মারপিটধর্মী চলচ্চিত্র, যা রচনা করেছেন আকুলা শিভা এবং পরিচালনা করেছেন ভি ভি বিনায়ক। চলচ্চিত্রটি ডিভিভি দানায়া এবং এস রাধাকৃষ্ণযৌথভাবে প্রযোজনা করেছেন। ইউনিভার্সাল মিডিয়া ব্যানারে। ছবিটিতে মুখ্য চরিত্রে রয়েছেন রাম চরণ, কাজল আগরওয়াল, অমলা পল, প্রদীপ রাওয়াত এবং আশীষ বিদ্যার্থী। সাই থামান এই ছবির সংগীত ও পটভূমি রচনা করেছেন। কে নাইডু চিত্রনাট্য এবং গৌতম রাজু চলচ্চিত্রটির সম্পাদক।   কাহিনী    অভিনয়ে    রাম চরণ - সিদ্ধার্থ নায়ক / চরণ  কাজল আগরওয়াল - মধু  অমলা পল - নন্দিনী   সংগীত    বক্স-অফিস    তথ্যসূত্র   বিষয়শ্রেণী:ভারতীয় চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:কলকাতায় ধারণকৃত চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:আইসল্যান্ডে ধারণকৃত চলচ্চিত্র বিষয়শ্রেণী:পশ্চিমবঙ্গ পুলিশের কাল্পনিক চিত্রায়ণ বিষয়শ্রেণী:অন্ধ্রপ্রদেশ পুলিশের কাল্পনিক চিত্রায়ণ বিষয়শ্রেণী:রামোজি ফিল্ম সিটিতে ধারণকৃত চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:হায়দ্রাবাদ, ভারতের পটভূমিতে চলচ্চিত্র বিষয়শ্রেণী:উত্তরপ্রদেশের পটভূমিতে চলচ্চিত্র